Document ID: 32004R0223

Κανονισμός (ΕΚ) αριθ. 223/2004 της Επιτροπής
της 9ης Φεβρουαρίου 2004
σχετικά με τη συμπλήρωση του παραρτήματος του κανονισμού (ΕΚ) αριθ. 2301/97 για την εγγραφή ορισμένων ονομασιών στο "Μητρώο βεβαιώσεων ιδιοτυπίας" που προβλέπεται στον κανονισμό (ΕΟΚ) αριθ. 2082/92 του Συμβουλίου περί των βεβαιώσεων ιδιοτυπίας των γεωργικών προϊόντων και των τροφίμων (Hushållsost)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, περί των βεβαιώσεων ιδιοτυπίας των γεωργικών προϊόντων και των τροφίμων(1), και ιδίως το άρθρο 9 παράγραφος 1,
Εκτιμώντας τα ακόλουθα:
(1) Σύμφωνα με το άρθρο 7 του κανονισμού (ΕΟΚ) αριθ. 2082/92, η Σουηδία διαβίβασε στην Επιτροπή αίτηση καταχώρησης της ονομασίας "Hushållsost" ως βεβαίωση ιδιοτυπίας.
(2) Η ένδειξη "εγγυημένη παραδοσιακή σπεσιαλιτέ" εφαρμόζεται μόνο στις ονομασίες που εμφαίνονται στο εν λόγω μητρώο.
(3) Καμία ένσταση, κατά την έννοια του άρθρου 8 του υπόψη κανονισμού, δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης(2) της ονομασίας που εμφαίνεται στο παράρτημα του παρόντος κανονισμού.
(4) Κατά συνέπεια, η ονομασία στο παράρτημα πληροί τις προϋποθέσεις για να εγγραφεί στο "Μητρώο βεβαιώσεων ιδιοτυπίας" και συνεπώς να προστατεύεται σε κοινοτικό επίπεδο ως παραδοσιακή εγγυημένη σπεσιαλιτέ στην Κοινότητα δυνάμει του άρθρου 13 παράγραφος 1 του κανονισμού (ΕΟΚ) αριθ. 2082/92.
(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2301/97(3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ονομασία που εμφαίνεται στο παράρτημα του παρόντος κανονισμού προστίθεται στο παράρτημα του κανονισμού (ΕΚ) αριθ. 2301/97 και εγγράφεται στο "Μητρώο βεβαιώσεων ιδιοτυπίας", σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2082/92.
Δεν εφαρμόζεται η προστασία, σύμφωνα με το άρθρο 13 παράγραφος 2 του εν λόγω κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 2004.

Labels: 3
17
18
6